EkBass/fiwiki-20250220-pages-articles huggingface dataset:
Asif Ali Zardari

Asif Ali Zardari (urduksi آصف علی زرداری, sindhiksi آصف علي زرداري, s. 26. heinäkuuta 1955) on pakistanilainen poliitikko. Hän oli Pakistanin presidentti vuosina 2008–2013 ja jälleen vuodesta 2024. Zardari edustaa Pakistanin kansanpuoluetta. Zardari astui presidentin virkaan 9. syyskuuta 2008. Hänet valittiin presidentiksi jälleen maaliskuussa 2024Erja Tuomaala, Pakistanin presidentiksi valittiin toistamiseen Asif Ali Zardari. Hän kuuluu zardari- heimoon. Hän on joulukuussa 2007 murhatun Pakistan entisen pääministerin ja oppositiojohtaja Benazir Bhutton leski. Bhuttot avioituivat 18. joulukuuta 1987, ja heillä on kolme lasta (poika, ulkoministeri Bilawal ja kaksi tytärtä).Google.news Google.news Asif Ali Zardari on ollut Pakistanin kansalliskokouksen edustajana, ja vaimonsa Benazir Bhutton toisella pääministerikaudella hän toimi ympäristöministerinä. Kenraali Pervez Musharraf kaappasi vuonna 1999 vallan ja hajotti senaatin, jossa Zardari toimi senaattorina. == Elämä == Asif Ali Zardari pidätettiin 1990 syytettynä pakistanilaisen liikemiehen kiristyksestä. Zardarin vaimon Benazir Bhutton noustua 1993 valtaan Zardari vapautettiin ja syytteistä luovuttiin. Kun Benazir Bhutton veli Murtaza Bhutto murhattiin vuonna 1996, Asif Ali Zardari oli hetken pidätettynä epäiltynä sekaantumisesta murhaan, mutta syytteistä luovuttiin todisteiden puutteessa. Asif Ali Zardari oli tutkintavankeudessa 1997–2004 syytteiden vaihdellessa korruptiosta murhaan. Hänet vapautettiin marraskuussa 2004, kun tuomari totesi kaikki syytteet perättömiksi. Zardari pidätettiin kuitenkin uudelleen 21. joulukuuta 2004, kun hän ei ilmestynyt Karachiin murhaoikeudenkäyntiin. Häntä syytettiin osallistumisesta tuomarin ja tämän pojan murhaan vuonna 1996 johtaneeseen salaliittoon. Sittemmin Zardaria on syytetty useaan otteeseen korruptiosta. Bhutton ensimmäisellä pääministerikaudella hän sai lisänimen "Mr 10 %". Hän on ollut vangittuna kahdeksan vuotta erilaisten väärinkäytössyytteiden vuoksi, mutta tuomiota ei ole tullut.Aamulehti. Zardari on asunut Manhattanilla, ja hänellä on asunto myös Dubaissa. Elokuussa 2004 Zardari myönsi, että hän omistaa 4,35 miljoonan punnan arvoisen kiinteistön Surreyssä Englannissa (20-huoneinen kartano, johon kuului kaksi maatilaa ja 1,5 km² maata). Zardarin epäillään hankkineen kartanon korruptiosta saaduilla rahoilla. Zardari kiisti pitkään, että hänellä olisi omaisuutta Englannissa. Zardari ja hänen poikansa Bilawal Bhutto Zardari valittiin Pakistanin kansanpuolueen puheenjohtajiksi murhatun Bhutton seuraajaksi 30. joulukuuta 2007. Elokuussa 2008 parlamentti sai viimein yhteistoimin maata hallinneen kenraali Musharrafin eroamaan ja Zardarista tuli hänen seuraajansa. == Lähteet == == Aiheesta muualla == Luokka:Pakistanin presidentit Luokka:Vuonna 1955 syntyneet Luokka:Elävät henkilöt
Henri-Georges Clouzot

Henri-Georges Clouzot [kluzo] (20. marraskuuta 1907 Niort – 12. tammikuuta 1977 Pariisi) oli ranskalainen elokuvaohjaaja. Clouzot’lle myönnettiin Venetsian elokuvajuhlien Kultainen leijona 1949 ja Berliinin elokuvajuhlien Kultainen karhu 1953. Hän sai vuonna 1953 Cannesin Grand Prix’n (nykyisen Kultaisen palmun edeltäjä) ja vuonna 1956 tuomariston erikoispalkinnon. Hän oli vuonna 1956 toistamiseen ehdolla Kultaisen palmun saajaksi. Clouzot syntyi Niortissa ja kuoli 69-vuotiaana Pariisissa. Hän oli vuosina 1950–1960 naimisissa näyttelijä Véra Clouzot’n kanssa. Clouzot’n tunnetuimpia elokuvia ovat L’assassin habite au 21 (1942), Korppi (1943), Kolmas aste (1947), Pelon palkka (1953), Pirulliset (1955), Picasso – arvoitus (1956) ja Kahlitut (1968). == Aiheesta muualla == * * Henri-Georges Clouzot Hannu Salmen elokuvablogissa * Clouzot Kino Klassikossa - Yle Luokka:Ranskalaiset elokuvaohjaajat Luokka:Vuonna 1907 syntyneet Luokka:Vuonna 1977 kuolleet
Music of My Mind

Music of My Mind on Stevie Wonderin albumi vuodelta 1972. Se on ensimmäinen Wonderin klassisen kauden albumeista, joihin lasketaan myös Talking Book, Innervisions, Fulfillingness' First Finale ja Songs in the Key of Life. Ensimmäistä kertaa Wonder sai levy-yhtiö Motownilta täyden artistinvapauden Marvin Gayen tapaan, joka näkyy mm. kappaleiden kestoissa ja lyriikoissa. ==Kappaleet== #"Love Having You Around" (Wonder, S. Wright) – 7:23 #"Superwoman (Where Were You When I Needed You)" (Wonder) – 8:07 #"I Love Every Little Thing About You" (Wonder) – 3:55 #"Sweet Little Girl" (Wonder) – 4:59 #"Happier Than the Morning Sun" (Wonder) – 5:18 #"Girl Blue" (Wonder, Y. Wright) – 3:36 #"Seems So Long" (Wonder) – 4:22 #"Keep on Running" (Wonder) – 6:40 #"Evil" (Wonder, Y. Wright) – 3:33 Luokka:Vuoden 1972 albumit Luokka:Stevie Wonderin albumit Luokka:R&B;-albumit
Gérard Oury

Gérard Oury (oik. Max-Gérard Houry Tannenbaum; 29. huhtikuuta 1919 – 20. heinäkuuta 2006) oli ranskalainen näyttelijä sekä elokuvaohjaaja ja -käsikirjoittaja. Hänen töidensä joukossa ovat Synnin palkka (Le Crime ne paie pas, 1961), Gangsteriralli (Le Corniaud, 1965) ja "Rabbi" Jacobin hassut seikkailut (Les Aventures de Rabbi Jacob, 1973). Oury syntyi Pariisissa juutalaiseen perheeseen, ja hänen isänsä oli viulisti Serge Tannenbaumin ja äiti toimittaja Marcelle Oury. Oury opiskeli lukion jälkeen René Simonin perustamassa draamakoulussa ja jatko-opiskieli sen jälkeen Conservatoire National Supérieur d’Art Dramatiquessa Beatrix Dussanen johdolla. Hän liittyi vuonna 1939 Comédie-Françaiseen, mutta ura siellä jäi lyhytaikaiseksi, sillä toisen maailmansodan aikana hän joutui pakenemaan Sveitsiin jossa vietti vuodet 1940–1945 ja teki pieniä rooleja. Oury käsikirjoitti André Cayatten kanssa elokuvan Naisen kasvot (Le Miroir à deux faces, 1958) jonka hän myös ohjasi ja josta tuli menestys. Sen pääosaa näytteli Michèle Morgan, jonka kanssa hän avioitui 1960, ja oli naimisissa tämän kanssa kuolemaansa asti. Elokuvasta tehtiin myöhemmin Yhdysvalloissa uusi versio nimellä The Mirror Has Two Faces (suom. Tilaa rakkaudelle), joka pääosaa näytteli Barbra Streisand. Hänet palkittiin vuonna 1993 kunnia-Césarilla. == Lähteet == == Aiheesta muualla == * * * Luokka:Ranskalaiset näyttelijät Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Vuonna 1919 syntyneet Luokka:Vuonna 2006 kuolleet
Fulfillingness’ First Finale

Fulfillingness' First Finale on Stevie Wonderin albumi vuodelta 1974. Albumin on julkaissut Tamla Motown -levy-yhtiö sarjatunnuksella STMA 8019. Se on neljäs Wonderin klassisen kauden albumeista, joihin lasketaan myös Music of My Mind, Talking Book, Innervisions ja Songs in the Key of Life. Monien muiden Wonderin albumeiden tapaan, Fulfillingness' First Finalella on vahva yhteiskunnallinen sanoma. Levyn ehkä tunnetuin kappale, "You Haven't Done Nothin'" on selvä hyökkäys Yhdysvaltain tuolloista presidenttiä, Richard Nixonia kohtaan. Kappaleesta tuli Wonderin neljäs listaykkönen USA:n singlelistalla. Fulfillingness' First Finale voitti Wonderille kolme Grammy- palkintoa, mukaan lukien Vuoden albumi -palkinnon. Levy on yksi neljästä Stevie Wonder -albumista, joka valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. == Kappalelista == Alkuperäisen LP:n A-puoli päättyi kappaleeseen "Creepin'". Kaikki kappaleet ovat Stevie Wonderin tekemiä lukuun ottamatta kappaletta "They Won't Go When I Go", jonka toisena tekijänä on Yvonne Wright. Sovitukset ovat Wonderin. Kappale "Bird of Beauty" sisältää portugalinkielisen osuuden, jonka Wonderin tekstistä on kääntänyt Sergio Mendes. Kohdeyleisönä tälle kappaleelle Wonder mainitsee erityisesti Mosambikin ja Brasilian kuulijansa. == Muusikot == * Michael Sembello, kitara (1, 10) * Reggie McBride, basso (1, 6) * Bobbye Hall, congat, bongot (1), Quica (9) * Jim Gilstrap, taustalaulu (1) * Denise Williams, taustalaulu (1, 6, 9, 10) * Paul Anka (United Artists), taustalaulu (7) * Syreeta Wright, taustalaulu (2) * Shirley Brewer, taustalaulu (2, 9, 10) * Larry "Nastyee" Latimer, taustalaulu (2) * James Jamerson, akustinen basso (3) * Sneakey Pete, pedal steel -kitara (3) * Rocky, congat (4) * Minnie Riperton (Epic Records), taustalaulu (5, 7) * The Jackson 5, taustalaulu (6) * Lani Groves, taustalaulu (7, 9) * The Persuasions (A & M Records), taustalaulu (10) ==Tuotanto== Stevie Wonder on itse tuottanut levyn yhtiölle nimeltä Taurus Productions, Inc. Wonder kiittää myös yhtiötä Black Bull Music, Inc. Aputuottajina, studioinsinööreinä ja moogin ohjelmoijina ainakin kappaleella "They Won't Go When I Go" ovat olleet Robert Margouleff ja Malcolm Cecil. Levytyksen käytännön järjestelyistä on huolehtinut Josette Valentino. Albumi on äänitetty neljässä studiossa: Los Angelesissa The Record Plantissa ja Westlake Audiossa sekä New Yorkissa Media Soundissa ja Electric Ladyssa. Masterointi on tehty Kalifornian Burbankissa Kendun Recordersissa. Äänityksessä ja jälkikäsittelyssä ovat lisäksi olleet mukana Joan DeCola ja Gary Olazabal sekä Peter Chaikin. Levykannen tekoa on ohjannut Ira Tucker, Jr. ja suunnittelusta ja kuvituksesta on vastannut Bob Gleason. Alkuperäisessä LP- levyssä on avautuvat kannet ja takakannen kuvissa ovat mm. John F. Kennedy ja Martin Luther King. == Lähteet == * Stevie Wonder LP Fulfillingness' First Finale (Tamla Motown 1974) === Viitteet === == Aiheesta muualla == * * Luokka:Stevie Wonderin albumit Luokka:Vuoden 1974 albumit Luokka:Grammy- palkitut albumit
Paul Wallot

Johann Paul Wallot (26. kesäkuuta 1841 Oppenheim – 10. elokuuta 1912 Langenschwalbach) oli saksalainen arkkitehti. Hänen tunnetuin työnsä on Saksan valtiopäivätalo (1884–1894) Berliinissä. Wallot oli hugenottilaista alkuperää. Hänen juurensa olivat eteläranskalaisessa Vallotin suvussa. Wallot kävi vuosina 1856–1859 ylempää ammattikoulua Darmstadtissa. Ammattikoulun jälkeen hän opiskeli vuoden teknillisessä korkeakoulussa Hannoverissa ja aloitti vuonna 1861 Berliinin kuninkaallisessa arkkitehtuuriakatemiassa. Hän saattoi opintonsa päätökseen lopulta Gießenissä. Luokka:Saksalaiset arkkitehdit Luokka:Vuonna 1841 syntyneet Luokka:Vuonna 1912 kuolleet
Terry-Thomas

Thomas Terry Hoar-Stevens eli Terry-Thomas (14. heinäkuuta 1911 – 8. tammikuuta 1990) oli englantilaista yläluokkaa karrikoivista komediarooleistaan tunnetuksi tullut brittiläinen näyttelijä. Hän esiintyi muiden muassa elokuvissa Alokas liemessä (1956), Lähettiläs liemessä (1958), Viikunanlehtiä ja lakkoilua (1959), Mieletön, mieletön maailma (1963) ja Suuri huviretki (1966). Terry-Thomas oli kahdesti naimisissa; ensimmäistä kertaa vuosina 1938–1962 Ida Patlanskin ja sitten vuosina 1963–1990 Belinda Cunninghamin kanssa. Hän oli ehdolla Baftan ja Golden Globen saajaksi. Terry- Thomasilla todettiin vuonna 1971 Parkinsonin tauti. Hän kuoli surreylaisessa hoivakodissa 78 vuoden ikäisenä. == Aiheesta muualla == * Luokka:Brittiläiset näyttelijät Luokka:Vuonna 1911 syntyneet Luokka:Vuonna 1990 kuolleet
Tom Finney

Thomas ”Tom” Finney OBE (5. huhtikuuta 1922 Preston – 14. helmikuuta 2014) oli brittiläinen jalkapalloilija, joka loi huomattavan uran Preston North End FC:ssä ja Englannin jalkapallomaajoukkueessa. Finney syntyi Prestonissa, palveli toisessa maailmansodassa ja aloitti uransa ammattilaisena heti sodan jälkeen. Hän vetäytyi Preston North End FC:stä vuonna 1960. Seuran kotistadionin, Deepdalen pääkatsomo on nimetty Tom Finneyn mukaan, ja katsomon tuolit muodostavat hänen kasvokuvansahttp://www.pnefc.premiumtv.co.uk/page/Deepdale/0,,10362~1080099,00.html . Finney pelasi 76 maaottelua ja teki niissä 30 maalia. Hän on vielä heinäkuussa 2018 jaetulla kuudennella sijalla Englannin maajoukkueen kaikkien aikojen parhaitten maalintekijöitten listalla. Hänet valittiin Football Writers’ Associationin vuoden jalkapalloilijaksi vuosina 1954 ja 1957. Hänelle myönnettiin Brittiläisen imperiumin ritarikunnan upseerin arvo vuonna 1961 ja ritarius 1998. Finney kuoli 91-vuotiaana 14. helmikuuta 2014. == Lähteet == Luokka:Englantilaiset jalkapalloilijat Luokka:Vuonna 1922 syntyneet Luokka:Vuonna 2014 kuolleet
You Haven’t Done Nothin’

You Haven't Done Nothin' on Stevie Wonderin hitti vuodelta 1974. Se oli ensimmäinen singelohkaisu hänen Fulfillingness' First Finale -albumiltaan ja nousi ykköseksi Amerikan singlelistalla. Kappaleella laulaa taustoja The Jackson 5. You Haven't Done Nothing on yksi Wonderin kantaanottavimmista kappaleista. Hän kirjoitti sen viestinä Yhdysvaltojen tuolloiselle presidentille, Richard Nixonille. Laulun tunnelma on vihainen, jopa aggressiivinen. Sanoituksessa Wonder kummastelee korkeassa virassa olevan presidentin toimettomuutta. Singlen B-puoli, Big Brother on sekin varsin yhteiskuntakriittinen. Se julkaistiin alun perin vuoden 1972 Talking Book -albumilla. Luokka:Vuoden 1974 kappaleet Luokka:Protestilaulut Luokka:Stevie Wonderin kappaleet Luokka:Billboard Hot 100 -listan ykköset
Epte

Epte on Ranskassa virtaava 113 kilometriä pitkä joki, joka alkaa Serqueux'sta Seine-Maritimen departementista ja laskee Seineen lähellä Givernyä Euren departementissa. == Taide == Claude Monet asui yli 40 vuotta Givernyssä Epten lähellä. Epten joki esiintyy monessa Monet’n maalauksista, tunnetuin on Peupliers au bord de l'Epte. Image:Claude Monet 040.jpg|Claude Monet, Peupliers au bord de l'Epte Image:Giverny nympheas.jpg|Givernyn lampi Kuva:Claude Monet Water Lilies Toledo.jpg| Claude Monet, Lumpeita Givernyssä == Historia == Vuonna 911 Saint-Clair-sur-Eptessa Kaarle Yksinkertainen, Frankkien päällikkö, ja Rollo, viikinkien päällikkö, solmivat sopimuksen. Sen jälkeen Epte oli Normandian ja Ranskan rajalla, ja Epten laaksoon rakennettiin monta sotilaallista suojarakennusta. Normandian puolella niistä tärkeimpiin kuului Gisorsin linnoitus. ==Lähteet== *Gisorsin linnoitus *Fondation Claude Monet *Epten Sandren sivu Luokka:Ranskan joet Luokka:Seinen vesistö
Avaruuden sankarit

Avaruuden sankarit (tunnetaan myös nimellä Operaatio: Kuu) on 12-osainen HBO:n minisarja, joka käsittelee NASA:n 1960- ja 1970-lukujen Apollo-ohjelmaa ja ensimmäisiä kuulentoja. Se perustuu pitkälti Andrew Chaikinin A Man on the Moon -kirjaan. Sarjaa tuottivat Ron Howard, Brian Grazer, Tom Hanks ja Michael Bostick. Sarja on tunnettu totuuden mukaisesta kerronnastaan ja vaikuttavista erikoistehosteista. Sarjan alkuperäinen nimi tulee Jules Vernen scifi- romaanista From the Earth to the Moon eli Maasta Kuuhun. Sarjan viimeisessä jaksossa kuvataan Georges Mélièsin Vernen kirjaan perustuvan elokuvan tekoa. Minisarja keskittyy Apollo-avaruusohjelman vaiheisiin, joita ei ollut vielä kuvattu fiktiivisesti. Mercury-projekti ja siihen osallistuneet seitsemän ensimmäistä astronauttia käsitellään lyhyesti ensimmäisessä jaksossa, sillä aiheesta oli jo tehty elokuva Valiojoukko (The Right Stuff, 1983). Sarjan tuottajat Hanks, Howard ja Grazer olivat tekemässä Apollo 13-elokuvaa, joka kuvasi Apollo 13:n tapahtumat miehistön ja lennonvalvonnan näkökumasta. Sarjassa Apollo 13:n ajan tapahtumat kuvataan median näkökulmasta. ==Palkinnot== Sarja voitti parhaan minisarjan Emmy- ja Golden Globe -palkinnot 1998. ==Jaksot== |} ==Näyttelijät== ==Versiot== Sarja kuvattiin alun perin 1.33 kuvasuhteella tavoitteena sopivuus tavallisen television kanssa. Tämä versio julkaistiin neljän DVD:n pakettina. Laajakuvatelevisioiden yleistyttyä sarja muokattiin 1.78 kuvasuhteelle ja julkaistiin 2005 viiden DVD:n pakettina. Muokkauksessa kuvan ylä- ja alaosat hävisivät. Paikoitellen tämä johti merkittävien yksityiskohtien häviämiseen. Esimerkiksi kohtauksessa, jossa Gemini 8 / Agena -yhdistelmä pyörii holtittomasti avaruudessa juuttuneen suuttimen takia, ei se näy uudessa versiossa. ==Lähteet== ==Aiheesta muualla== * Luokka:1990-luvun dokumenttiohjelmat Luokka:1990-luvun yhdysvaltalaiset televisiosarjat Luokka:Yhdysvaltalaiset minisarjat Luokka:Kirjoihin perustuvat televisiosarjat Luokka:Avaruusaiheiset televisiosarjat Luokka:HBO:n televisio- ohjelmat
Bund (täsmennyssivu)

Bund viittaa seuraaviin asioihin: * Bund, Sosialistinen juutalaisten poliittinen puolue, joka toimi monissa Euroopan maissa 1890-luvulta 1930-luvulle * The Bund, Shanghain kaupunginosa * Bund, vuosina 1473–1476 syntynyt talonpoikaisliitto * Bund, sukunimenä: ** Lisa Bund (s. 1988), saksalainen poplaulaja
Katja Holanti

Katja Minna Marita Holanti (s. 5. huhtikuuta 1974 Vehkalahti) on kilpauransa lopettanut suomalainen ampumahiihtäjä, joukkuekilpailun MM-mitalisti. Holanti aloitti ampumahiihdon harrastamisen vuonna 1990 ja lopetti uransa vuonna 2002. Hän voitti kaudella 2001–2002 Brezno-Osrbliessä maailmancupin sprinttikilpailun (7,5 km) ja oli normaalimatkalla (15 km) kolmas. Hän sijoittui maailmancup-kisoissa kaikkiaan yksitoista kertaa kymmenen parhaan joukkoon. Kokonaiskilpailussa hän oli parhaimmillaan 20. kaudella 2001–2002. Holanti osallistui kolmiin olympialaisiin ja kahdeksiin MM-kilpailuihin. Ruhpoldingin MM-kisoissa 1996 hän oli normaalimatkalla kahdestoista ja Brezno- Osrbliessä 1997 sprintissä kahdeskymmenes. Joukkuekilpailun MM-kisassa Hochfilzenissä 1998 hän kuului Suomen pronssijoukkueeseen yhdessä Mari Lampisen, Tiina Mikkolan ja Sanna-Leena Perungan kanssa; kultaa voitti Venäjä ennen Norjaa. Vuoden 1999 MM-kisoissa hän sijoittui Kontiolahdella takaa- ajossa seitsemänneksi, sprintissä viidenneksitoista ja Suomen viestijoukkueen mukana kuudenneksi sekä Oslossa järjestetyssä yhteislähtökilpailussa viidenneksitoista. Holanti kuului Suomen viestijoukkueeseen, joka sijoittui seitsemänneksi Oslon MM-kilpailuissa 2000. Salt Lake Cityn olympialaisissa 2002 hän oli normaalimatkalla kolmastoista. Holanti edusti koko uransa ajan Vehkalahden Veikkoja. Hän voitti vuosien 1995 ja 2002 välisenä aikana lukuisia ampumahiihdon Suomen mestaruuksia sekä henkilökohtaisissa että viesti- ja joukkuekilpailuissa. Holanti voitti ampumahiihdossa ja ampumajuoksussa yli 30 SM-mitalia. Holanti työskentelee koulutuspäällikkönä Muhoksella. Koulutukseltaan hän on rakennusinsinööri ja filosofian maisteri, pääaineenaan matematiikka.TULOSTA KAHDELLA RINTAMALLAJoY: Kesäkuussa 2006 suoritetut tutkinnot == Lähteet == * === Viitteet === Luokka:Suomalaiset ampumahiihtäjät Luokka:Vuonna 1974 syntyneet Luokka:Elävät henkilöt
Ernst Rüdin

Ernst Rüdin (19. huhtikuuta 1874 St. Gallen, Sveitsi – 22. lokakuuta 1952 München, Länsi-Saksa) oli sveitsiläinen psykiatri, geneetikko ja eugeenikko. Hän tuli tunnetuksi perinnöllisyystutkimuksistaan psykiatriassa. Rüdin työskenteli 1930– ja 1940-luvuilla natsien hyväksi ja kuului vuodesta 1937 itsekin puolueeseen. Hänelle myönnettiin 19. huhtikuuta 1944 Adlerschild- kunniamerkki. ==Palkinnot ja tunnustukset== *Adlerschild des Deutschen Reiches, 1944 Luokka:Natsi-Saksan henkilöt Luokka:Saksalaiset psykiatrit Luokka:Vuonna 1874 syntyneet Luokka:Vuonna 1952 kuolleet
Knox Martin

Knox Martin (12. helmikuuta 1923 – 15. toukokuuta 2022) oli Yhdysvalloissa uransa luonut taidemaalari, kuvanveistäjä ja muraalitaiteilija. Martin syntyi Barranquillassa, Kolumbiassa, ja opiskeli vuosina 1946–1950 Art Students League of New Yorkissa. Hänen töitään on näytillä lukuisissa tunnetuissa kokoelmissa pääasiassa Yhdysvalloissa, mutta myös Ranskassa ja Israelissa saakka. Martin opetti New Yorkin ja Minnesotan yliopistoissa sekä Art Students Leaguessa ja Umbriassa, Italiassa. ==Lähteet== Luokka:Yhdysvaltalaiset taidemaalarit Luokka:Yhdysvaltalaiset kuvanveistäjät Luokka:Vuonna 1923 syntyneet Luokka:Vuonna 2022 kuolleet
Raymond Mason

Raymond Mason (s. 2. maaliskuuta 1922 Birmingham – 14. helmikuuta 2010 Pariisi, Ranska) oli brittiläissyntyinen kuvanveistäjä. Hän lähti vuonna 1946 opiskelemaan Pariisiin, Ranskaan, jossa asui loppuelämänsä ajan. Mason oli arvostettu taiteilija kummassakin maassa. Hänestä tehtiin vuonna 2002 Brittiläisen imperiumin ritarikunnan upseeri. Masonin töitä on julkisesti näytillä Yhdysvalloissa saakka, ja hän on ollut edustettuna muun muassa Venetsian biennaalissa ja Pompidou-keskuksen näyttelyssä. Teos Forward! (1991) tuhoutui liekeissä Birminghamin Centenary Squarella 17. huhtikuuta 2003. == Lähteet == Luokka:Brittiläiset kuvanveistäjät Luokka:Ranskalaiset kuvanveistäjät Luokka:Vuonna 1922 syntyneet Luokka:Vuonna 2010 kuolleet
Alexi Lalas

Panayotis Alexander (Alexi) Lalas (s. 1. kesäkuuta 1970 Birmingham, Michigan, Yhdysvallat) on yhdysvaltalainen entinen jalkapalloilija, joka oli pelipaikaltaan puolustaja. Lalasista tuli tunnettu vuoden 1994 MM-kisojen aikana. Hän oli mukana myös Yhdysvaltojen kisajoukkueessa vuonna 1998. Kaikkiaan hän pelasi 96 maaottelua ja teki niissä yhdeksän maalia vuosina 1990–1998. Lalas oli ensimmäinen modernin ajan yhdysvaltalainen jalkapalloilija, joka pelasi Italian Serie A:ssa. Pelaajauransa jälkeen Lalas teki uraa Los Angeles Galaxyn organisaatiossa johtotehtävissä. Elokuussa 2008 hän erosi seuran toimitusjohtajan paikalta Galaxyn majaillessa sijalla 11 MLS- liigassa.http://www.mtv3.fi/urheilu/futis/uutiset.shtml/arkistot/futis/2008/08/686289 == Lähteet == == Aiheesta muualla == * Lalas SoccerTimesin sivuilla * Lalas MySpacessa * Lalas Uglyfootballersin sivuilla Luokka:Yhdysvaltalaiset jalkapalloilijat Luokka:Vuonna 1970 syntyneet Luokka:Elävät henkilöt
Teamcenter

right|200px|Teamcenterin logo Teamcenter on tuote- ja suunnittelutiedon hallintajärjestelmä, jolla hallitaan kaikki syntyvä tuotetieto tuotekehityksen aikaisesta informaatiosta työkulkuun sekä tarkastus- ja hyväksymisvaiheisiin. Ohjelmiston ominaisuuksiin kuuluvat muun muassa nimikkeiden, tuoterakenteen, yksilörakenteiden, työnkulun, muutosten ja dokumenttien hallinta. Ohjelmisto tukee myös after sales -toimintoja. == Yleistä == Järjestelmää tarjotaan eriasteisina käyttöönottoina. Teamcenter Express -kokonaisuudessa yleisimmät toiminnot ovat valmiiksi konfiguroituja. Normaalissa Teamcenter- kokonaisuudessa konfigurointi tehdään käyttöönottoprojektin aikana. Teamcenter-tuoteperhe sisältää erillisenä myös CAD-tiedonhallinnan moduuleja. Tuettuna ovat mekaniikka-, elektroniikka- ja ohjelmistosuunnittelun ohjelmistot. Kehittäjä: *Siemens PLM Software (aiemmin UGS) Viimeisin versio: *Teamcenter 9.1 (julkaistu kesällä 2012) Lisenssityyppi: *Yksityinen omistusoikeus ==Katso myös== * Tuotteen elinkaaren hallinta * Tuotetiedon hallinta == Lähteet == * Siemens PLM Software ==Aiheesta muualla== * Siemens PLM Software * Metallitekniikka: Teamcenter lupaa alentaa ohjelmistokustannuksia * Metallitekniikka: Wärtsilä valitsi Teamcenterin * Women’s Wear Daily WWD Thursday: Marimekko – Two Weeks to Market with New Software * CIMdata: Patria Standardizes on UGS’ NX and Teamcenter Product Lifecycle Management (PLM) Software Luokka:Tietojärjestelmät Luokka:Suunnittelu ja innovaatio Luokka:Tietokoneavusteinen suunnittelu Luokka:Siemens
Bilawal Bhutto Zardari

Bilawal Zardari Bhutto () (s. 21. syyskuuta 1988) on Pakistanin kansanpuolueen puheenjohtaja. Hän on salamurhatun Pakistanin entisen pääministerin ja oppositiojohtaja Benazir Bhutton ja tämän miehen Asif Ali Zardarin ainoa poika. Hänen isoisänsä oli presidenttinä ja pääministerinä toiminut Pakistanin kansanpuolueen perustaja Zulfiqar Ali Bhutto. Bilawal kävi Dubaissa Rashid School For Boys -koulua jossa Bilawal oli koulun oppilaskunnan hallituksen varapuheenjohtaja ja siirtyi sen jälkeen opiskelemaan historiaa Christ Churchiin Oxfordin yliopistoon. Myös hänen äitinsä ja isoisänsä Zulfiqar Ali Bhutto opiskelivat Oxfordissa. Bilawalilla on taekwondon mustavyö. Bilawal oli Bhutton asunnolla Dubaissa talvilomalla, jossa hän kuuli äitinsä kuolemasta. Bilawal valittiin Pakistanin kansanpuolueen puheenjohtajaksi 30. joulukuuta 2007. Hänen isästään tuli puolueen varapuheenjohtaja. Opiskelun jälkeen Bilawal aikoo johtaa Pakistanin kansanpuoluetta. On arvioitu, että Bilawalin turvallisuus Oxfordissa maksaa noin miljoona puntaa joka vuosi.Reuters == Lähteet == == Aiheesta muualla == * BBC News: Profile: Bilawal Bhutto Zardari Luokka:Pakistanilaiset poliitikot Luokka:Vuonna 1988 syntyneet Luokka:Elävät henkilöt
Juhani Heinonen

Juhani Kaarlo Henrik Heinonen (28. syyskuuta 1923 Sääminki – 18. marraskuuta 2007 Helsinki) oli suomalainen diplomi-insinööri ja lentokoneensuunnittelija. Hän kirjoitti ylioppilaaksi Porin suomalaisessa yhteislyseossa 1942 ja valmistui diplomi-insinööriksi teknillisen korkeakoulun koneenrakennusosaston lentokoneenrakennuksen opintosuunnalta 1948. Lisäksi Heinonen teki opintomatkoja Tšekkoslovakiaan 1947, Ruotsiin 1948, Englantiin 1953, Ranskaan 1953 ja Yhdysvaltoihin. Työuransa aikana Heinonen toimi 1948 Suomen Ilmailuliiton lentokoneensuunnittelijana, 1948–1949 Tampereen teknillisen oppilaitoksen tuntiopettajana, 1949–1954 Valmet Oy:n lentokonetehtaan lentokonesuunnittelijana ja 1954–1986 Aero Oy:n, sittemmin Finnairin moottori- insinöörinä ja teknisen toimiston päällikkönä. Hänet tunnettiin pätevänä suihkumoottorien asiantuntijana. Opiskeluaikanaan Heinonen osallistui aktiivisesti Polyteknikkojen ilmailukerhon toimintaan. Hän suunnitteli 1948 diplomityönään purjelentokoneiden hinaukseen sopivan kaksipaikkaisen urheilukoneen ja purjelentopiireissä suuren suosion saavuttaneen alkeisliitokone Harakka II:n. Heinonen harrasti myös lentämistä. Hän lensi kilpaa purjelentokoneilla sekä Suomessa että ulkomailla. Vuonna 1954 lensi ensilentonsa Heinosen suunnittelema pieni urheilukone Keltiäinen, jota nykyisin säilytetään Suomen ilmailumuseossa Vantaalla. Vuonna 1957 Heinonen lensi Keltiäisellä välilaskuttoman lennon Madridista Turkuun. Lentomatka oli 2 844 kilometriä ja lento kesti 17 tuntia. Kansainvälinen ilmailuliitto FAI hyväksyi lennon alle 500-kiloisten koneiden luokan maailmanennätykseksi. Saavutuksestaan Heinonen sai ensimmäisenä ja ainoana suomalaisena FAI:n Louis Blériot -mitalin. Heinonen harrasti myös purjehdusta ja hän purjehti maapallon ympäri kahteen kertaan. ==Lähteet== * Diplomi-insinöörit ja arkkitehdit 1965, Insinöörijärjestöjen Kustannus 1965 * Helsingin Sanomat 16.12.2007 Luokka:Suomalaiset siviililentäjät Luokka:Suomalaiset insinöörit Luokka:Vuonna 1923 syntyneet Luokka:Vuonna 2007 kuolleet Luokka:Suomalaiset lentokonesuunnittelijat
Phil O’Donnell

Phillip ”Phil” O’Donnell (25. maaliskuuta 1972 – 29. joulukuuta 2007) oli skotlantilainen jalkapalloilija, joka edusti urallaan Motherwellia, Celticiä ja Sheffield Wednesdayta. O’Donnell kuoli pyörryttyään kentällä kesken ottelun joulukuussa 2007. == Ura == Bellshillissä syntynythttp://news.bbc.co.uk/sport2/hi/football/teams/m/motherwell/7165237.stm O’Donnell aloitti pelaajauransa paikallisessa Motherwell FC:ssä, jonka edustusjoukkueen riveissä hän debytoi kaudella 1990–91. Kyseisen kauden päätteeksi O’Donnell juhli kanssapelaajiensa kanssa Skotlannin cupin voittoa, kun Dundee United kaatui finaalissa numeroin 4–3. 19-vuotias O’Donnell teki joukkueensa toisen maalin. Cupin voiton johdosta Motherwell selvisi Euroopan kentille. O’Donnellista tuli seuraavalla kaudella nuorin eurokentillä Motherwellin paidassa pelannut pelaaja. Britannian ammattilaisjalkapalloilijoiden liitto (PFA) valitsi O’Donnellin Skotlannin vuoden nuoreksi pelaajaksi vuosina 1992 ja 1994. Skotlannin maajoukkueessa keskikenttäpelaaja pelasi yhden ottelun, Sveitsiä vastaan. Syyskuussa 1994 Skotlannin jätteihin kuuluva Celtic osti O’Donnellin Motherwellin ennätysmyyntihinnalla 1,75 miljoonalla punnalla. O’Donnell teki kaksi maali Celtic-debyytissään ja oli voittamassa Skotlannin Cupia vuonna 1995. Liigamestaruuden hän voitti Celticissa vuonna 1998, vaikka loukkaantumiset vähän vaivasivat. Vuonna 1999 O’Donnell siirtyi Sheffield Wednesdayhyn. Loukkaantumiset vaivasivat jälleen skottia ja ensimmäisellä Wednesday- kaudellaan hän pelasi vain yhden ottelun (Wednesday pelasi silloin Englannin valioliigassa). Neljän kauden aikana O’Donnell pelasi vain 20 ottelua englantilaisseurassa ja hän siirtyikin ilmaisella siirrolla tammikuussa 2004 takaisin Motherwelliin. Motherwellissa pelasi myös O’Donnellin veljenpoika David Clarkson. O’Donnellia kutsuttiinkin joukkueen sisällä lempinimellä ”Uncle Phil”. O’Donnell toimi myös Motherwellin kapteenina. == Saavutukset == * Skotlannin cup (2): 1991, 1995 * Skotlannin valioliiga (1): 1998 == Kuolema == O’Donnell pyörtyi 29. joulukuuta 2007 pelatun Motherwellin ja Dundee Unitedin välisen ottelun 78. minuutilla, kun hän oli juuri tulossa vaihtoon. Häntä hoidettiin viitisen minuuttia kentän laidalla, kunnes hänet kyyditettiin sairaalaan, missä hän myöhemmin menehtyi. O’Donnell oli kuollessaan 35-vuotias, naimisissa ja neljän lapsen isä. == Lähteet == == Aiheesta muualla == *Profiili welltrustfc.netissa *Uran tilastot soccerbase.comissa Luokka:Skotlantilaiset jalkapalloilijat Luokka:Vuonna 1972 syntyneet Luokka:Vuonna 2007 kuolleet
Tallijengi

Tallijengi (The Saddle Club) on australialainen televisiosarja, joka perustuu Bonnie Bryantin samannimisiin kirjoihin. Sen päähenkilöt ovat tytöt Stevie, Lisa ja Carole. Sarjaa on Suomessa esitetty Yle TV2 -kanavalla. Kuvatusta tallijengistä on julkaistu kymmenen elokuvaa molemmista tuotantokausista sekä DVD:lle että videolle. Tallijengistä on tehty myös kirjoja. ==Juoni== Ensimmäisessä jaksossa Lisa saapuu ensimmäistä kertaa Pine Hollow'n tallille, mutta hänen äitinsä melkein ajaa autolla Stevien ja Carolen päälle, jonka takia Stevie ja Carole suuttuvat Lisalle. Myöhemmin Lisa tapaa tallilla tytön nimeltä Veronica DiAngelo. Lisa ei tiedä, että Veronica on oikeasti ilkeä ja leuhka. Veronica inhoaa Stevietä ja Carolea. Myöhemmin Veronica laittaa hakulaitteen Stevien hevosen Comanchen satulahuopaan kiinni ja aikoo soittaa siihen kesken maastotunnin pelästyttääkseen Comanchen. Mutta Lisa kertoo siitä Carolelle ja he ehtivät juuri ja juuri apuun. Sitten Stevie ja Carole antavat Lisalle anteeksi ja he perustavat yhdessä Tallijengin. Myöhemmin he tutustuvat Phil-nimiseen poikaan josta Stevie ei yhtään pitänyt, mutta kasvettuaan he alkoivat seurustella. Tallijengi tuotantoa on 2t. Mutta dvd-levyjä on nyt 12. ==Rooleissa== ===1. Tuotantokausi=== ===2. Tuotantokausi=== ===3. Tuotantokausi=== ==Lähteet== ==Aiheesta muualla== * Tallijengin viralliset nettisivut Luokka:Nuortensarjat Luokka:Australialaiset televisiosarjat Luokka:ABC:n televisio-ohjelmat (Australia) Luokka:Nine Networkin televisio- ohjelmat
Kirkkojärvi (Espoo)

Kirkkojärvi on kuivatettu järvi Espoossa, Espoon keskuksen ja Kauniaisten Kasavuoren välissä Turunväylän vaiheilla. Kirkkojärvi kuivatettiin silloista Tarvontietä rakennettaessa 1950-luvulla, mutta siitä tulee edelleen järven kaltainen vesiallas kevättulvien aikaan. Espoonjoki saa alkunsa Kirkkojärvestä, jossa yhtyvät Pitkäjärvestä alkava Glimsinjoki ja Bodominjärvestä alkava Glomsinjoki. Entisen Kirkkojärven alueelle Turunväylän eteläpuolelle on rakennettu Kirkkojärven kaupunginosa, joka kuuluu Espoon keskukseen, ja Turunväylän pohjoispuoli on soista pensaikkoa. Suoperäisen maa- alueen pohjoispuolella kulkee kävelytie Ikean läheltä, ja Turunväylän alitettuaan se yhtyy Kirkkojärven ja Tuomarilan Kulovalkean kaupunginosien katuverkkoon. Valtatie 1 on Kirkkojärven kohdalla rakentamisen jälkeen painunut 1–2 metriä pehmeän savisen maaperän vuoksi, koska tietä ei aikanaan paalutettu. Vesi on noussut tielle vuosina 2011 ja 2017. Vuoden 2011 tulvimisen jälkeen tietä päätettiin nostaa ja painumisen estämiseksi tehdä betonipaalutus. Työ oli meneillään, kun lokakuussa 2017 vesi nousi tielle niin paljon, että toinen kaista kumpaankin suuntaan jouduttiin sulkemaan, ja liikenne puuroutui jatkuvasti. Veden nousua tielle estettiin hiekkasäkkivallein.Armeija säkitti Turunväylän ja se pysyy auki Yle.fi, uutiset 12.10.2017Vesi tulvii Turun moottoritielle, koska tie on rakennettu keskelle järveä Hs.fi 11.10.2017 Järven palautusta tekojärveksi on esitetty. == Lähteet == Luokka:Espoon järvet Luokka:Suomen kuivatetut järvet Luokka:Espoonjoen vesistö Luokka:Espoon keskus
Reagenssi

Reagenssi on aine tai seos, jonka läsnäolo reaktioseoksessa mahdollistaa kemiallisen reaktion tapahtumisen. Jos reagenssi on reaktion lähtöaine eli reagoiva yhdiste, voi siitä muodostua reaktion lopputuote. Reaktion liuotin ei ole reagenssi. Katalyysireaktion katalyytti osallistuu reaktion tapahtumiseen, mutta sen määrä ei muutu reaktion aikana, joten se ei ole reagenssi. Luokka:Kemialliset reaktiot
Vegard Opaas

Vegard Opaas (s. 11. marraskuuta 1962 Oslo, Norja) on norjalainen uransa lopettanut mäkihyppääjä, joka kilpaili maailmancup-tasolla vuosina 1982–1990. Opaas sijoittui Sarajevon olympialaisissa 1984 normaalimäessä kahdeksanneksi. Oberstdorfin MM-kilpailuissa 1987 hän sijoittui suurmäessä toiseksi Andreas Felderin jälkeen ja normaalimäessä kolmanneksi Jiří Parman ja Matti Nykäsen viedessä kirkkaammat mitalit. Joukkuekilpailussa hän kuului Norjan hopeajoukkueeseen yhdessä Ole Christian Eidhammerin, Hroar Stjernenin ja Ole Gunnar Fidjestølin kanssa; Suomi voitti kultaa. Opaas voitti maailmancupin kokonaiskilpailun kaudella 1986–1987 ja sijoittui samalla kaudella toiseksi Keski-Euroopan mäkiviikolla. Hän voitti urallaan yhteensä seitsemän maailmancupin osakilpailua ja sijoittui 17 kertaa kolmen parhaan joukkoon. ==Maailmancupin palkintosijat== *Normaalimäki **Kausi 1983–1984: Thunder Bay kolmas **Kausi 1984–1985: Štrbské Pleso kolmas **Kausi 1985–1986: Thunder Bay toinen **Kausi 1986–1987: Lake Placid voitto, Štrbské Pleso voitto, Oslo voitto **Kausi 1987–1988: Lake Placid kolmas **Kausi 1988–1989: Lake Placid voitto *Suurmäki **Kausi 1983–1984: Thunder Bay voitto, Planica toinen **Kausi 1985–1986: Lake Placid voitto, Engelberg kolmas **Kausi 1986–1987: Thunder Bay kolmas, Lake Placid kolmas, Oberstdorf voitto, Bischofshofen kolmas **Kausi 1987–1988: Thunder Bay kolmas *Kokonaiskilpailu **Kausi 1983–1984: kymmenes **Kausi 1985–1986: seitsemäs **Kausi 1986–1987: voitto ==Lähteet== *Vegard Opaas FIS:n tietokannassa Luokka:Norjalaiset mäkihyppääjät Luokka:Vuonna 1962 syntyneet Luokka:Elävät henkilöt
Sabrina Bryan

Sabrina Bryan (s. Reba Sabrina Hinojos 16. syyskuuta 1984 Yorba Linda, Kalifornia) on yhdysvaltalainen näyttelijä, laulaja ja tanssija. Hän on tullut tutuksi Disney Channelin elokuvasta The Cheetah Girls. == Historiaa == Sabrina syntyi Orangen piirikunnassa, Kaliforniassa. Hänellä on meksikolaista sukua isänsä puolelta. Hän kävi Chapmanin Universitya Orangessa, Kaliforniassa vuosina 2003–2007. == Tanssii tähtien kanssa == Bryan oli Tanssii tähtien kanssa ohjelmassa mukana viidentenä kautena. == Filmografia == Vuosi Nimi Rooli Huom. 1996 Mrs. Santa Claus Fritzie Televisioelokuva 1999 King's Pawn Kelly Unaired TV Pilot 2000 Driving Me Crazy Terry Unaired TV Pilot 2001 The Geena Davis Show Tina Vieraileva esiintyminen 2001 The Jersey Angelina Renard Vieraileva esiintyminen 2001 Grounded for Life Suzy Vieraileva esiintyminen 2002 Kauniit ja rohkeat Alisa Cordova Recurring Role 2003 The Cheetah Girls Dorinda Thomas Televisioelokuva 2003 The Cheetah Girls -sarja Dorinda Unaired TV-sarja 2006 Byou Hän itse Workout DVD 2006 The Cheetah Girls 2 Dorinda Thomas Televisioelokuva 2007 Disney Channel Games Hän itse Keltainen joukkue 2007 Dancing with the Stars / Tanssii tähtien kanssa Hän itse Televisio- ohjelma, 5. kausi 2008 Byou 2 Hän itse Workout DVD 2008 The Cheetah Girls: One World Dorinda Thomas Televisioelokuva Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1984 syntyneet Luokka:Elävät henkilöt Luokka:Yhdysvaltalaiset lapsinäyttelijät
Mauri Kuosmanen

Mauri Seppo Juhani Kuosmanen (22. joulukuuta 1945 Kotka – 11. maaliskuuta 2008Yle: Näyttelijä Mauri Kuosmanen on kuollut Tampere) oli suomalainen näyttelijä. Mittavan teatteriuran ohella hänellä oli useita roolisuorituksia elokuvissa ja televisiosarjoissa, kuten komediasarjassa Reinikainen. == Elämä ja ura == Kuosmanen opiskeli Tampereen yliopiston näyttelijäkurssilla ja valmistui 1960-luvun lopulla. Hän oli kiinnitettynä Tampereen Työväen Teatteriin vuodesta 1969 vuoteen 2007, jolloin jäi eläkkeelle. Kaikkiaan hänelle kertyi yli sata roolisuoritusta TTT:ssa. Hänelle itselleen läheisiä olivat osat Teuvo Pakkalan näytelmässä Tukkijoella (1970), Franz Kafkan näytelmässä Amerikka (1972) sekä William Shakespearen Myrskyssä (1974)Helsingin Sanomat 15.3.2008: Suuri tamperelainen muistetaan Reinikaisesta. Kuosmanen toimi myös ohjaajana sekä teatterissa että oopperassa. Hänen ohjaustöihinsä lukeutuu muun muassa Rakastettu Johansson (2001). Hän työskenteli niin ikään näytelmäkirjailijana. Kuosmasen käsialaa on muun muassa näytelmä Kuka rapsuttaisi nenääni (2003). Kuosmanen teki useita televisio- sekä elokuvarooleja. Hänet muistetaan esimerkiksi rooleistaan poliisi Ek:nä komediasarjassa Reinikainen, isän veljenä sarjassa Mummo sekä isännöitsijä Hölttänä sarjassa Paavo ja Raili. Lisäksi hän näytteli Pekka Puupäätä Visa Mäkisen elokuvassa Pekka & Pätkä ja tuplajättipotti ja perheen naapuria televisiosarjassa Kyllä isä osaa. Kuosmanen kuoli 62-vuotiaana. Hänet on haudattu Kalevankankaan hautausmaan uurna-alueelle. Näyttelijäntyönsä ohella Mauri Kuosmasella oli luottamustehtäviä TTT:n hallituksessa sekä sen näyttelijäyhdistyksen hallituksessa. Lisäksi hän toimi näyttelijäntyön opettajana ja rehtorina Eino Salmelaisen näyttelijäkoulussa. == Filmografia == === Televisiosarjat === *Reinikainen (1982–1983) *Kuka uskoo haikaraa (1984) *Jäähyväiset lasihevoselle (1985) *Sisko ja sen veli (1986) *Mummo (1987–1989) *Uskomattomia tarinoita (1991) *Pakanamaan kartta (1991) *Mustajärven oudot linnut (1991) *Kyllä isä osaa (1994) *Lihaksia ja luoteja (1996) *Korvatunturin tallin joulu (1999) *Trasselirakastaja (1999) *Rölli (1997–2001) - Metsänhenki *Paavo ja Raili (2004) === Elokuvat === *Requiem fasismin uhreille (1978) (Lyhytelokuva, lausuja) *Rakkaani, Tammerkoski (1979) (Dokumentti, selostaja) *Juhannustanssit (1983) *Reinikainen - jäitä hattuun, Reinikainen! (1985) *Pekka & Pätkä ja tuplajättipotti (1985) *Mustajärven oudot linnut (1991) *Pekko ja unissakävelijä (1997) *Jäänmurtaja (1997) == Lähteet == *Helsingin Sanomat 15. maaliskuuta 2008: Suuri tamperelainen muistetaan Reinikaisesta, Tuomas Peltomäki. Artikkelin verkkoversio === Viitteet === == Aiheesta muualla == * * Luokka:Suomalaiset näyttelijät Luokka:Vuonna 1945 syntyneet Luokka:Vuonna 2008 kuolleet
Linnunlaulun junaturma

Linnunlaulun junaturma tapahtui Helsingin ja Pasilan välillä 17. huhtikuuta 1970, kun Hr12-veturi 2214 ja Helsinki–Kirkkonummi-lähiliikennejuna H361 (Sm1 6007) törmäsivät yhteen. Lähiliikennejuna oli lähtenyt ilman konduktööriä punaisen lähtöopastimen ohi ja törmäsi Linnunlaulun kohdalla Helsinkiin pikajuna P95:n veturiksi tulossa olleen Hr12-veturin kanssa. Törmäyksessä lähiliikennejunan etuosa murskaantui kolmen metrin pituudelta. Junan etuosan tupakkaosastossa ollut matkustaja kuoli, kuljettaja ehti paeta ohjaamosta matkustamon puolelle. Hr12-veturi sai vain pieniä vaurioita ja lähiliikennejunakin palasi liikenteeseen korjausten jälkeen. == Lähteet == * Vaunut.org: Sami hurun suutelussa Luokka:Vuoden 1970 onnettomuudet Luokka:Junaonnettomuudet Suomessa Luokka:1970-luvun junaonnettomuudet Luokka:1970-luvun onnettomuudet Suomessa Luokka:Helsingin historia Luokka:Kallio
Ole Christian Eidhammer

Ole Christian Eidhammer (s. 15. huhtikuuta 1965) on entinen norjalainen mäkihyppääjä, joka kilpaili maailmancup-tasolla vuosina 1983–1990. Eidhammer saavutti hopeaa nuorten MM-kilpailujen normaalimäessä Kuopiossa maaliskuussa 1983. Oberstdorfin MM-kisoissa 1987 hän kuului Norjan hopeajoukkueeseen yhdessä Hroar Stjernenin, Ole Gunnar Fidjestølin ja Vegard Opaasin kanssa; Suomi voitti kultaa. Calgaryn olympialaisissa 1988 Norja oli Suomen ja Jugoslavian jälkeen pronssilla. Joukkueessa hyppäsivät Eidhammerin lisäksi Jon Inge Kjørum, Fidjestøl ja Erik Johnsen. Maailmancupissa Eidhammer sijoittui kolmanneksi suurmäen kilpailuissa Oslossa maaliskuussa 1984 ja Bischofshofenissa tammikuussa 1988. Eidhammer edusti seuratasolla Moldea. ==Lähteet== *Ole Christian Eidhammer FIS:n tietokannassa Luokka:Norjalaiset mäkihyppääjät Luokka:Norjalaiset olympiamitalistit Luokka:Vuonna 1965 syntyneet Luokka:Elävät henkilöt
Mikael Frisk

Jarl Mikael Frisk (s. 1961) on Fortumin henkilöstöjohtaja vuodesta 2001. Mikael Frisk on kauppatieteiden maisteri. Frisk oli noin 10 vuotta Nokia- konsernissa, mm. Nokia Mobile Phones-yksikössä, henkilöstöjohtotehtävissä. Hänen ansiotulonsa kunnallisverotuksessa 2006 olivat 4,7 miljoonaa euroa ja kunnallisvero n. 750 000 euroa. Hän oli vuonna 2006 paras Kauniaisten kunnallisverojen maksaja.Tulot ja verot 2006, Helsingin Sanomat 5.11.2007 A10 ==Lähteet== ==Aiheesta muualla== * Helsingin Sanomien hakukone tuloista ja varallisuudesta Mikael Frisk 2004–2006 Luokka:Suomalaiset yritysjohtajat Luokka:Nokian henkilöstö Luokka:Vuonna 1961 syntyneet Luokka:Elävät henkilöt
Austin Roberts

Austin Roberts (3. tammikuuta 1883 Pretoria − 5. toukokuuta 1948 Transkei) oli eteläafrikkalainen eläintieteilijä. Robertsin isä oli pappi. Hän kasvoi Potchefstroomissa Etelä-Afrikassa. Hänen eläintieteen oppi-isänsä oli Thomas Ayres (1828–1913), eräs Etelä-Afrikan ensimmäisistä lintuharrastajista. Roberts työskenteli Transvaalin museossa 1910–1946, vaikka hänellä ei ollut akateemista oppiarvoa. Hän tutki Etelä-Afrikan nisäkkäitä ja lintuja. Hän keräsi museon kokoelmiin noin 30 000:n linnun ja 13 000:n nisäkkään kokoelman. Hän kirjoitti useita artikkeleita tieteellisiin julkaisuihin. 1935 Pretorian yliopisto myönsi hänelle kunniatohtorin arvonimen. Roberts kuoli auto- onnettomuudessa Transkein alueella. Roberts nimesi linnuista muun muassa viirusiipifrankoliinin (Francolinus sephaena) entisen suvun Dendroperdix ja harmaaperäpääskyn suvun Pseudhirundo 1922.Zoonomen Tshwanessa sijaitsee 1958 perustettu Robertsille omistettu lintujen suojelualue Austin Roberts Bird Sanctuary.ARBS == Teokset == * Museums, higher vertebrate zoology and their relationship to human affairs. Pretoria 1935. * Our South African birds (Ons Suid-Afrikaanse voëls), Cape Times, Kapkaupunki 1941. * The birds of South Africa, Witherbys, Lontoo 1940–51 (julkaistu postuumisti). 7. painos 2005 * The mammals of South Africa, Johannesburg 1951–1954 (julkaistu postuumisti). == Lähteet == Luokka:Eteläafrikkalaiset ornitologit Luokka:Liikenneonnettomuudessa kuolleet Luokka:Vuonna 1883 syntyneet Luokka:Vuonna 1948 kuolleet
Carola Teir-Lehtinen

Carola Margareta Teir-Lehtinen (o.s. Teir; s. 24. heinäkuuta 1952 Kokkola) on suomalainen yritysjohtaja, joka toimi vuosina 2007–2010 Fortumin kestävästä kehityksestä vastaavana johtajana. Hän on toiminut aiemmin myös Nesteen viestintäjohtajana ja ympäristöjohtajana. Jäätyään eläkkeelle Teir hoitaa edelleen luottamustehtäviä muun muassa säätiöiden hallitusten jäsenenä. Teir- Lehtisen isä oli ministerinä neljässä eri hallituksessa toiminut RKP- poliitikko Grels Teir. Teir-Lehtinen asuu Helsingissä. Hänen ansiotulonsa kunnallisverotuksessa 2006 (2005) olivat 3,6 (1,5) miljoonaa euroa ja kunnallisvero n. 630 000 euroa. Hän oli vuonna 2006 silloisen kotikuntansa Espoon neljänneksi paras kunnallisverojen maksaja Tapio Kuulan, Jorma Ollilan ja Hannu Penttilän jälkeen.Tulot ja verot 2006. Helsingin Sanomat 5.11.2007, s. A 10. Teir on yksi ruotsinkielisen naisverkoston Diamantenin perustajista. ==Ura== *Neste, ympäristöjohtaja 1992−1998 *Neste, viestintäjohtaja 2000−2007 *Fortum, kestävän kehityksen seurannasta vastaava johtaja 2007–2010 ==Koulutus== *Filosofian maisteri (kemia), Åbo Akademi 1978 ==Lähteet== Luokka:Suomalaiset yritysjohtajat Luokka:Vuonna 1952 syntyneet Luokka:Elävät henkilöt
Hannu Penttilä (yritysjohtaja)

Hannu Erkki Olavi Penttilä (s. 29. huhtikuuta 1953 Pori) on suomalainen yritysjohtaja.Vem och vad: Biografisk handbok 1996, s. 436. Helsingfors: Schildts 1996. ISBN 951-50-0800-X Hän oli Stockmannin toimitusjohtaja elokuun 2014 lopulle.Stockmann nimitti uuden toimitusjohtajan. Viitattu 29.10.2014. Hän on syntyjään Porista ja koulutukseltaan juristi. Penttilä tuli Stockmannin palvelukseen työvoimaministeriöstä vuonna 1978, siirtyi Tapiolan tavaratalon päälliköksi 1985, Helsingin tavaratalon johtajaksi 1986 ja tavarataloryhmän johtajaksi 2001. Hänestä tuli yhtiön varatoimitusjohtaja vuonna 1994, kunnes aloitti toimitusjohtajana 1.3.2001. Penttilällä on lukuisia luottamustoimia: * Keskinäinen Vakuutusyhtiö Kalevan hallintoneuvoston jäsen vuodesta 1995 * Nokian Renkaat Oyj Abp:n hallituksen jäsen vuodesta 1999 * Keskinäinen työeläkevakuutusyhtiö Varman hallintoneuvoston jäsen vuodesta 2001 * Luottokunnan hallintoneuvoston jäsen vuodesta 2001 sekä varapuheenjohtaja vuodesta 2007 * keskuskauppakamarin hallituksen jäsen vuodesta 2002 sekä puheenjohtaja vuodesta 2007 * Suomen Messusäätiön hallituksen jäsen vuodesta 2003 * East Office of Finnish Industriesin hallituksen jäsen vuodesta 2008 * Helsingin yliopiston alumniyhdistyksen valtuuskunnan jäsen vuodesta 2012. Penttilän suosikkiharrastus on jääkiekko, ja hän on myös HC Ässät Pori Oy:n hallituksen jäsen vuodesta 2009. SM-liigan yhtiökokous valitsi Penttilän SM- liigan uudeksi puheenjohtajaksi 22.2.2012. Hannu Penttilä valittiin Suomen suurten pörssiyhtiöiden toimitusjohtajista parhaaksi sijoittajaviestijäksi vuonna 2009. Penttilä palkittiin ruotsalaisen analyysiyhtiön Regin tekemässä IR Nordic Markets -vertailututkimuksessa. Hopean vei Konecranesin toimitusjohtaja Pekka Lundmark ja pronssin Wärtsilän Ole Johansson. Regin mukaan ratkaisevia kriteereitä parhaita toimitusjohtajia valittaessa olivat heidän julkinen esiintymisensä ja luotettavuutensa. Penttilän ansiotulot kunnallisverotuksessa 2006 olivat 3,7 miljoonaa euroa ja kunnallisvero noin 650 000 euroa. Hän oli vuonna 2006 kolmanneksi suurin Espoon kunnallisverojen maksaja Fortumin Tapio Kuulan sekä Nokian ja Shellin Jorma Ollilan jälkeen.Tulot ja verot 2006. Helsingin Sanomat 5.11.2007, s. A 10. Hannu Penttilä on jäätyään eläkkeelle Stockmannin toimitusjohtajan tehtävästä vähitellen luopunut edellä mainituista luottamustehtävistä ja toisaalta saanut uusia luottamustehtäviä. Jääkiekon SM-liigan puheenjohtajuuden hän jätti vuoden 2013 lopulla, Porin Ässien hallituksen syksyllä 2015 ja Nokian Renkaat Oyj:n hallituksen keväällä 2016. Hänet valittiin L-Fashion Group Oy:n (Luhta) hallitukseen keväällä 2015, Lasten Päivän Säätiön hallituksen puheenjohtajaksi vuoden 2017 alusta ja Emil Cedercreutzin säätiön hallituksen puheenjohtajaksi maaliskuussa 2017. Hän on hallitusammattilaisten (DIF)jäsen. ==Aiheesta muualla== * Helsingin Sanomien hakukone tuloista ja varallisuudesta – Hannu Penttilä 1999–2006 ==Lähteet== Luokka:Suomalaiset yritysjohtajat Luokka:Lindex Group Luokka:Vuonna 1953 syntyneet Luokka:Elävät henkilöt
Melancholy Beast

__NOTOC__ Melancholy Beast on Pyramaze-nimisen power metal -yhtyeen debyyttialbumi vuodelta 2004. ==Kappaleet== # # # # # # # # # # == Kokoonpano == * Lance King − laulu * Michael Kammeyer − kitara * Niels Kvist − basso * Morten Gade Sørensen − rummut * Jonah Weingarten − kosketinsoittimet == Arvostelut == * Imperiumi: 8½/10Pyramaze – Melancholy Beast Viitattu 11.12.2022. * The Metal Crypt: 4.35/5The Metal Crypt: Album review == Lähteet == == Aiheesta muualla == * * Luokka:Vuoden 2004 esikoisalbumit Luokka:Pyramazen albumit
John Zorn

John Zorn (s. 2. syyskuuta 1953 Queens, New York) on yhdysvaltalainen avantgarde-säveltäjä, -sovittaja, -tuottaja, saksofonisti ja multi- instrumentalisti. Zornin tuotanto on mittava. Hän on toiminut esiintyjänä, tuottajana tai säveltäjänä sadoilla albumeilla. Hänen tuotantonsa sisältää monia eri genrejä, mutta tunnetuin Zorn on kokeellisesta yhtyeestään Naked City sekä Masada-projektista, jonka kautta hän tutkii omia juutalaisia juuriaan. Zorn on saanut musiikkiinsa paljon ideoita animaatioelokuvien säveltäjältä Carl Stallingilta, joka otti ”hyperaktiiviseen” tyyliinsä vaikutteita monelta eri suunnalta. Harri Uusitorppa luonnehtii Zornia maksimalistiksi, jonka palapelimäiset sävellykset perustuvat ristiriitaisten soundien, rytmien ja tyylien törmäyttämiseen (Tilaajille.). Jukka Haurun mielestä Zornin musiikille on tyypillistä emootioiden törmäyttely ja salamannopeat kontrastit (Tilaajille.). Fair on työskennellyt muun muassa Tom Coranin, Jad Fairin, Fred Frithin, Mike Pattonin, Marc Ribotin ja Hans Reichelin kanssa. 2000-luvun keskivaiheilla Zorn johti suomalaismuusikoista muodostettua yhtyettä peliteoreettisen, improvisaatioon perustuvan teoksensa Cobra (1984) esityksessä Helsingin Umo Jazz Housessa. Yhtyeessä soittivat kitaristit Raoul Björkenheim ja Marzi Nyman, jousisoittajat Max Savikangas ja Juho Laitinen, kosketinsoittajat Timo Hietala, Seppo Kantonen ja Samuli Mikkonen, basistit Ulf Krokfors ja Pekka Törmänen sekä lyömäsoittajat Mika Kallio, Tuomo Lassila ja Janne Tuomi. Zornilla on oma levy-yhtiö Tzadik, joka julkaisee Zornin omaa sekä hänen suojattiensa musiikkia. ==Lähteet== == Aiheesta muualla == *Tzadik.com *The Stone website Luokka:Yhdysvaltalaiset säveltäjät Luokka:Vuonna 1953 syntyneet Luokka:Amerikanjuutalaiset Luokka:Elävät henkilöt